Legal Document

Category: 1172

Text:
18. ΒΑΣΙΛΙΚΟΝ ΔΙΑΤΑΓΜΑ της 26 Ιαν./5 Φεβρ. 1949 Περί καταργήσεως ενίων ειδικών Ταμείων Μονίμων Οδοστρωμάτων. Έχοντες υπ’ όψιν τας διατάξεις του άρθρ. 18 του από 23 Ιαν. 1937 Β.Δ/τος «περί κωδικοποιήσεως των περί Ειδικού Ταμείου Μονίμων Οδοστρωμάτων Αθηνών κειμένων διατάξεων», προτάσει του Ημετέρου επί των Δημοσίων Έργων Υπουργού, απεφασίσαμεν και διατάσσομεν: Άρθρ.1.-Καταργούνται από της 1 Απρ. 1949 τα Ειδικά Ταμεία Μονίμων Οδοστρωμάτων 1)Αγρινίου, 2)Αμφιλοχίας, 3)Αμφίσσης, 4)Άρτης, 5)Ζακύνθου 6)Θηβών, 7)Καρδίτσης, 8)Κομοτινής, 9)Λευκάδος, 10)Μυτιλήνης, 11)Ναυπλίου, 12) Ξάνθης, 13)Πρεβέζης, 14)Πύργου, 15)Τρικάλων, και 16)Χίου, απάσης της περιουσίας αυτών διατιθεμένης ή επισκευής των οδών της περιφερείας τούτων. Άρθρ.2.-Η διεξαγωγή της υπηρεσίας των καταργουμένων ως άνω Ταμείων, μέχρις ολοσχερούς διαθέσεως της περιουσίας αυτών θέλει διενεργείσθαι υπό των Διοικουσών ταύτα Επιτροπών. Άρθρ.3.-Μετά την διάθεσιν ολοκλήρου της περιουσίας των ως άνω είρηται Ταμείων Οδοστρωμάτων, δια τον εν λόγω σκοπόν, αι Διοικούσαι Επιτροπαί υποχρεούνται να κλείσωσι τα βιβλία αυτών και να υποβάλωσι ταύτα δια του Προέδρου αυτών εις το Ελεγκτικόν Συνέδριον, προς έλεγχον της διαχειρίσεως τούτων. Εις τον αυτόν επί των Δημοσίων Έργων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. Σελ. 594